ዘላቂ  ልማትን ለማረጋገጥ  ያለመው  የአዲስ  አበባ የልማት አጀንዳ  ተቀባይነት አገኘ
በዛሬው ዕለት 3ኛው የፋይናንስ ጉባኤ ለልማት ጉባኤ ማጠቃለያ ላይ የኤፌዴሪ ጠቅላይ ሚኒስትርና የጉባኤው ፕሬዚዳንት ኃይለማሪያም ደሳለኝ እንደገለጹት ዘላቂ ልማት ለማረጋገጥ የሚያስችለውን የአዲስ አበባ የልማት አጀንዳ መሪ ዕቅድ ተግባራዊ ከአራት ቀን ጉባኤ በኋላ ስምምነትን አግኝቷል ።እንደ ጠቅላይ ሚኒስትር ኃይለማሪያም ገለጻ የፋይናንስ ለልማተ ጉባኤ የተካሄደበት  ሳምንት በዓለም ልማት ታሪክ ላይ ጉልህ ሥፍራ እንዳለው በመጠቆም  በንም  በልማት ወደ ኋላ አይቀርም የሚለውን መርህ  በታላቅ ጉጉት እየጠበቀው ይገኛል ብለዋል ።በጉባኤ  ያደጉ አገራት አብዛኛውን የልማት ድጋፍ ገና በማደግ ላይ ላሉ አገራት ለመመደብ  መስማማታቸው  የጉባኤ ትልቅ ውጤት ነው ያሉት ጠቅላይ ሚኒስትሩ  ያደጉ አገራት ከአጠቃላይ አገራዊ ገቢያቸው  ከዜሮነጥብ7 የሚሆነውን  ለልማት ድጋፍ እንዲያውሉና ከዚህም ውስጥ  ከ ዜሮ ነጥብ 15 እስከ ዜሮ ነጥብ ሃያ ድረስ  በድህነት ጫፍ ላይ ለሚገኙ አገራት እንደሚመደብ አስረድተዋል ።ጉባኤው  የግሉ ዘርፍ  ለልማት ያለውን አስተዋጽኦ አጉልቶ ማውጣቱን የጠቆሙት ጠቅላይ ሚኒስትሩ   የመንግሥትና የግል ዘርፉ የኢንቨስትመንት መዋለ ንዋይ ትክክለኛ የኢኮኖሚ ዕድገትን እንደሚያመጣ  አብራርተዋል ።ኢትዮጵያ  እኤአ በ2025  መካከለኛ  ገቢ ካላቸው አገራት ለማሰለፍ ከወዲሁ ውጥን ተይዞ እየተሠራ መሆኑንየጠቀሱት ጠቅላይ ሚኒሰትሩ የውጭ ቀጥታ ኢንቨስትመንትን በማጠናከርና ዕድገትን ይበልጥ በማፋጠን የተቀመጠው ግብ እንደሚሳካ ተናግረዋል ።3ኛው ዓለም አቀፍ  የፋይናንስ ለልማት ጉባኤ  ከ200  በላይ በሚበልጡ የጉንዮሽ ጉባኤዎች ጭምር  ከፍተኛውየሆና የተሳትፎ  ግብረ መልሰ የተገኘበት መሆኑን የገለጹት ጠቅላይ ሚኒስትሩ  እንዚህምርጥ ተሞክሮዎችናግኝቶች  ለወደፊቱ  ለዓለም ትቅል ለውጥ ያመጣሉ ብለዋል ።የጂ 77ና ቻይናን  በመወከል ንግግር ያደረጉት የደቡብ አፍሪካ ተወካይ  እንዳብራሩት ለብዙ ወራት ቡድኑ  ድህነትን ጠራርጉ ለማጥፋት እንቅፋት የሆኑት ጉዳዮች ላይ ተጠምዶ ሲሰራ እንደቆየ በመግለጽ  መፍትሄው  የአቅመ ግንባታና የቴክኖሎጂ ሽግግር ለታጋዲ አገሮች ዘላቂ ልማተ መረጋጋጥ  ቁልፈ ሚና እንዳላቸው ገልጸዋል ።የደቡብ አፍሪካ ተወካዩ  የታጋዲ አገራት ህዝቦችን ኑሮ በሚለውጡ  ጉዳዮችብ  በተመለከተ  በጉባኤው  ውይይት ሲደረግባቸው እንደነበር በመጥቀስ  ዓለም አንደ አንድ ሆኖ ከተንቀሳቀሰ   የተሻለች ዓለምን  መፍጠር ይቻላል ብለዋል ።የዓለም ባንክ ፤አይኤም ኤፍባሌሎች የዓለም ልማት  ባንኮች  ከ400 ቢሊዮን የአሜሪካ ዶላር  ለዘላዊ ልማት ግቦችን  ለማሳካት እንደሚያውሉ አስታውቀዋል ።